Document ID: /roh_data/filtered/fineweb-2-filterrobots_roh.jsonl.gz/10091

Las organisaziuns da tetg da l'economia grischuna han inoltrà a la regenza il dossier definitiv dal «Concept general per gieus olimpics d'enviern Grischun & partenaris 2026». Sin basa da quest dossier vegn dumandà en il rom da la missiva al Cussegl grond in credit d'impegn brut da 25 milliuns francs per inoltrar ina candidatura dal Grischun a Swiss olimpic, scriva la regenza grischuna.
Votaziun sur da project definitiv atun 2018
Betg anc clera n'è la participaziun finanziala d'auters partenaris. La grevezza effectiva per il chantun vegn dentant ad esser cleramain pli bassa, scriva la regenza. En ina segunda votaziun ch'è previsiblamain l'atun 2018 po il pievel lura decider davart il project definitiv.
RR novitads 18:00